Splogging

18 septembra , 2006 at 12:39 popoldan

Zadnje dni sem, priznam – bolj kot pisala svojega, brala druge bloge. Tako tuje kot domače. Pri tem sem naletela na pojem splogging. Razmišljam še, kako bi ga lahko poimenovali po slovensko (*splog* mi ni preveč všeč). No, saj morda ga pa kdo že je. Na 24 ur pravijo TAKOLE. Zanimivo je razmišljanje tudi na na Lugosu, tukaj.

Na RIS lahko preberemo naslednje:

Med blogi vedno več spama

Umbria je naredila raziskavo med spletnimi dnevniki (blog) in prišla do presenetljivih ugotovitev. V povprečju se na spletu pojavi vsako sekundo en nov spletni dnevnik. Število dnevnikov se podvoji vsakih 5 in pol mesecev. Močno pa se med denvniki širi tudi e-slama (spam).

Zelo hitro se povečuje število spam blogov, katerih glavni namen je, da zavajajo iskalnike in speljujejo promet na strani, ki prodajajo različne izdelke in storitve. Zadnje ocene kažejo, da je 10 do 20 % vseh blogov spam blogov (splog). Spam blogi so tudi usmerjeni v iskalnike blogov. Ti med rezultati pokažejo v povprečju 44% spam blogov (splogov).

Vir: Umbria, 28.12.2005, Celotna raziskava >> (pdf, 4,46 MB, en)

Kaj je torej splog?

Splog pa ni samo spam plus blog. Splog je tudi blog, na katerem lastnik ne dela objavlja vsebin, ki bi imele neko za/pisno vrednost. Veliko je tudi blogov z ukradeno vsebino in/ali so namenjeni le /posrednemu/ oglaševanju.

Toda, vsebina v blogu je zelo pomembna. Če blogaš, blogaš zato, ker želiš nekaj povedati. Vsebina je tista, ki daje blogu vrednost.

Pri tem sem prišla do nekaj ugotovitev. Ja, že spet, kar naprej kaj ugotavljam, kar že obstaja. Splogov ne maram, ker kradejo moj čas. Kategorija: kr neki. Pika!

Potem sem šla malce vase in kritično preučila vsebino svojega bloga. Sem in tja tudi sama pripnem kakšno povezavo ali štos, ki mi je všeč in ga želim deliti z drugimi. Ampak vsaj enkrat do dvakrat tedensko pa se res ornk potrudim za bogatejšo vsebino. Z različnih področij, pač tisto, kar me trenutno zanima.

Obilica Splogov se valja po spletu. In ne maram zgubljat časa s selekcioniranjem le teh. Katere bloge, take – Z VSEBINO, pa vi radi berete?

Share this: Twitter

Facebook

Všečkaj: Všeč mi je Nalaganje ... Povezano

Entry filed under: Blogosfera.